## Odluka o dodjeli koncesije na vodama u svrhu uzgoja riba u zatvorenim vodama tvrtki "MAKLER" d.o.o., Osijek

### NN 110/2002 (20.9.2002.), Odluka o dodjeli koncesije na vodama u svrhu uzgoja riba u zatvorenim vodama tvrtki "MAKLER" d.o.o., Osijek

# VLADA REPUBLIKE HRVATSKE

1780

Na teme­lju
članka 144. stavka 1. i članka 145. stavka 2. točke 2. Zakona o vodama
(»Narodne novine«, broj 107/95), te prethodno provedenog javnog natječaja prema
poglav­lju 4A. Ured­be o uvjetima i postupku za dodjelu koncesija na vodama i
javnom vodnom dobru (»Narodne novine«, br. 99/96 i 11/98), Vlada Republike
Hrvatske je na sjednici održanoj 12. rujna 2002. godine donijela

## ODLUKU

### O DODJELI KONCESIJE NA VODAMA U SVRHU UZGOJA RIBA U ZATVORENIM VODAMA TVRTKI »MAKLER« d.o.o., OSIJEK

I.

Vlada Republike Hrvatske (u da­lj­njem tekstu: Davate­lj
koncesije), dodje­ljuje koncesiju na vodama u svrhu uzgoja riba u zatvorenim
vodama u gospodarske svrhe tvrtki »MAKLER« d.o.o., Osijek, Bi­ljska cesta 64,
Osijek (u da­lj­njem tekstu: Korisnik koncesije).

Koncesija se daje u svrhu uzgoja riba u zatvorenim
vodama rib­njaka, ukupne površine 19 ha 28 a 78 m2.

II.

Za uzgoj riba u zatvorenim vodama, Korisnik koncesije
stječe pravo korište­nja voda potoka Karašice, zahvaća­njem vode na desnoj
obali potoka Karašice, u km 18+350.

Korisnik koncesije stječe pravo zahvaća­nja vode u
ukupnoj količini od najviše 200 l/s, odnosno najviše 1.000.000 m3
godiš­nje.

III.

Koncesija iz točaka I. i II. ove Odluke se dodje­ljuje
na vremensko razdob­lje od 15 (petnaest) godina, računajući od dana sklapa­nja
Ugovora o koncesiji.

IV.

Korisnik koncesije je dužan započeti obav­ljati
djelatnost, poradi koje je koncesija dodije­ljena najkasnije u roku od šest mjeseci
od dana potpisa Ugovora o koncesiji. O početku obav­lja­nja djelatnosti
Korisnik koncesije dužan je pismeno obavijestiti Davate­lja koncesije. Ako
Korisnik koncesije u danom roku ne započne obav­ljati djelatnosti, poradi koje
mu je koncesija dodije­ljena, Ugovor o koncesiji raskinut će se prije isteka
vremena na koje je dodije­ljena koncesija.

V.

Za korište­nje voda iz točke II. ove Odluke, Korisnik
koncesije dužan je uredno plaćati godiš­nju naknadu za koncesiju.

Visina godiš­nje naknade za koncesiju iznosi 1%
vrijednosti ukupnog ulova ribe u pojedinoj godini korište­nja koncesije, a
prema tržišnim cijenama u istom razdob­lju.

Dinamika plaća­nja godiš­nje naknade za koncesiju
odredit će se Ugovorom o koncesiji.

Korisnik koncesije će platiti jednokratnu naknadu za
koncesiju u iznosu od 31.650,00 kuna.

Jednokratnu naknadu za koncesiju Korisnik koncesije
platit će do dana potpisiva­nja Ugovora o koncesiji, a dokaz o uplati predočiti
Davate­lju koncesije pri potpisu Ugovora o koncesiji.

Naknada za koncesiju plaća se u korist Državnog
proračuna Republike Hrvatske, žiroračun broj: 1001005-1863000160, s pozivom na
broj odobre­nja 21 (pretpo­lje), 5533-3980162 (po­lje).

VI.

Na teme­lju ove Odluke, sukladno članku 146. stavku
3. Zakona o vodama, Državna uprava za vode sklapa s Korisnikom koncesije Ugovor
o koncesiji, kojim će se podrobnije urediti odnos između Davate­lja koncesije i
Korisnika koncesije.

Ako Korisnik koncesije, u roku 30 dana od dana primitka
ove Odluke, ne potpiše Ugovor o koncesiji, gubi sva prava određena ovom
Odlukom.

VII.

Ova Odluka stupa na snagu danom donoše­nja i objavit
će se u »Narodnim novinama«.

Klasa: 325-01/02-03/04
Urbroj: 5030116-02-1
Zagreb, 12. rujna 2002.

Predsjednik
**Ivica Račan,** v. r.

Odluka, NN 110/2002-1780